
JULEHILSEN. 


Vi  føler  os  meget  lykkelige  ved  at  kunne  tilbringe  endnu 
en  Jul  sammen  med  vore  Brødre  og  Søstre  i  Kirken  her  i 
Danmark.  Naar  vi  betragter  den  Ufred,  der  hersker  om  os, 
er  det  i  Sandhed  en  stor  Lykke  for  os  at  bo  i  et  Land, 
hvor  der  hersker  Fred,  og  hvor  der  findes  Tro  paa  Gud. 

Det  har  været  vor  største  Glæde  at  se  den  Kraft  og  Vil- 
lighed, som  Kirkens  Medlemmer  har  lagt  for  Dagen  i  de- 
res Arbejde.  De,  der  har  arbejdet  og  har  vist  deres  Villig- 
hed til  at  gøre  deres  Del,  har  gjort  os  meget  lykkelige. 


Vi  har  ikke  andet  end  Kærlighed  tilovers  for  alle  Med- 
lemmer af  Den  danske  Mission.  Vi  opfordrer  alle  til  at  be- 
rede sig  for  Menneskesønnens  Tilkommeise  og  alvorligt 
overveje  de  Ting,  der  vil  kvalificere  dem  for  hans  Komme. 
Vi  beder  eder  indtrængende  og  i  Ydmyghed  at  tænke  al- 
vorligere paa  den  Gud,  I  elsker  og  tilbeder,  og  lade  den 
dybe  Mening  med  hans  Mission  symbolsk  flamme  i  Julen 
i  eders  Hjem.  Lær  eders  Børn  Meningen  med  hans  Mission, 
saaledes  at  denne  Verden  maa  blive  bedre  at  leve  i. 

Vejen  til  fuldkommen  Fred  er  gennem  Efterlevelse  af 
hans  Lærdomme,  selv  om  det  maaske  betyder  personlige 
Ofre  ved  at  opgive  nogle  af  vore  Svagheder. 

Han  har  vist  os  den  eneste  Vej  —  vil  vi  betale  Prisen, 

eller  staar  Stolthed  eller  Følelsen  af  at  være  valgt  uden 
Lydighed  i  Vejen  for  fuldkommen  Forstaaelse  og  Fred? 
Kundskab  parret  med  ydmyg  og  lydig  Tjeneste  vil  bringe 
fuldkommen  Fred  og  varig  Glæde  ind  i  vort  Liv  og  vil  lette 
vor  Næstes  Byrde.  Det  var  Hensigten  med  Mesterens  Liv 
og  burde  være  enhver  Sidste  Dages  Helligs  Hensigt  og 
Haab. 

Intet  Medlem  af  Kirken,  der  til  Stadighed  nægter  al  ad- 
lyde Guds  Profets  Raad,  vil  beslaa,  for  Gud  lader  sig  ikke 
spotte.  Den  Dag  vil  komme,  da  ile,  der  forkaster  de  givne 
Raad  og  Befalinger,  vil  blive  udelukket. 

Vi  glæder  os  med  eder  i  Evangeliets  Lys,  og  maa  dette 
Lys  finde  Vej  til  vore  Hjerter  i  denne  .Julet kl  og  forblive 
hos  os  i  det  kommende  Aar.  Vi  sætter  stor  Pris  paa  eders 
glimrende  [Arbejde,  eders  varme  Venskab,  eders  utrættelige 
Indsats  for  Kirken. 

Maa  I  til  Belønning  faa  den  fuldkomne  Fred,  der  bliver 
alle  ærlige  Sjæle  til  Del  i  denne  Juletid;  maa  den  saavel 
blive  til  Glæde  for  eder  som  til  Velsignelse  for  eders  Næ- 
ste,  er  vort  oprigtige  Ønske  for  eder  alle  —  Medlemmer, 
Missionærer  og  Venner. 

Mark  B.  Garff.  Gertrude  R.  Garff. 


%il  3<Cirkens  9Wedlemmev. 

Jeg  lykønsker  og  agter  de  af  Kirkens  Medlemmer,  som 
oprigtigt  har  forsøgt  at  betale  en  ærlig  Tiende  til  Kirken. 
Jeg  er  sikker  paa,  at  I  føler  den  største  Glæde  ved  at  have 
gjort  eders  Pligt  financielt  for  Guds  Kirkes  Fremgang  og 
derved  vundet  indre  Tilfredshed  ved  Udførelsen  af  eders  Pligt. 

Til  dem,  som  ikke  har  set  sig  i  Stand  til  at  betale  deres 
Tiende,  prøv  nu  før  Aarets  Slutning  at  bidrage  lidt  til  Kir- 
kens Tiendefond.  Gør  eders  Bedste  og  hjælp  derved  Kirken 
økonomisk  og  vind  for  eder  selv  den  indre  Tilfredshed  ved 
at  have  gjort  eders  Pligt. 

For  at  I  saaledes  kan  faa  Lejlighed  til  at  kontrollere 
eders  Tiendeindbetalinger  og  overvære  denne  Opgørelse  er 
der  i  alle  Grene  og  Distrikter  blevet  arrangeret  aarlige  Ti- 
endeopgørelser. Vi  vil  meget  paaskønne  eders  Nærværelse 
og  Kontrolleringen  af  eders  Tiende. 

Vi  stoler  paa,  at  I  vil  gøre  eders  Del  og  beder,  at  Herren 
vil  velsigne  eder  i  denne  Bestræbelse. 

Mark  B.  Garff, 
Missionspræsident. 

Styrelsens  Veje 

Fortælling  af  J.  C.  M.  Carlsen. 


Aage  Berg  og  hans 
endnu  unge  Hustru 
sad  og  talte  sammen 
inde  i  deres  rumme- 
lige Dagligstue,  hvor 
Kaminens  Varme,  de 
mange  Blus  i  den 
svabre  Lysekrone  og 
den  righoldige  Ud- 
styrelse, indgav  Fø- 
lelse af  Hygge  og  Vel- 
være. Deres  Samtale 
førtes  i  den  stille, 
dæmpede  Tone,  der 
er  egen  for  to,  der 
drøfter  en  alvorlig  el- 
ler intim  Sag  med 
hinanden. 


Berg  rejste  sig  nu, 
gik  et  Par  Gange 
frem  over  Gulvet  og 
standsede  foran  Hu- 
struen. 

»Ja,«  sagde  han  op- 
livet og  lagde  kærligt 
sin  Haand  over  hen- 
des paa  Stolearmen, 
»skal  vi  saa  gøre  Alvor  af  det  Nanna,  og  lade  det  blive 
saaledes.« 

»Ja,  men  som  sagt,  paa  Prøve  foreløbig,  før  vi  binder 
os.  Det  er  jo  en  alvorlig  Ting.« 

Berg  indrømmede  dette  tilføjende:  »Men  vi  faar  saa- 
mænd  nok  Glæde  af  det.« 

Hvad  der  var  gaaet  forud  for  denne  Samtale,  var  kort 
at   fortælle  følgende: 

Fru  Bergs  Søster,  hendes  Mand  og  deres  to  Børn  var 
hen  over  Middag  rejst  hjem,  efter  at  have  tilbragt  de  to 
forcgaaende  Dage,  Juledag  og  Juleaftensdag,  hos  Svogeren. 
Et  Par  dejlige  Dage  havde  det  været,  ikke  mindst  for  Vært 
og  Værtinde,  der  imidlertid  nu  var  stedt  alene  med  et  ru- 
gende Savn  i  deres  Sind.  Savnet  var  ikke  nyt,  aah  nej,  de 
havde  kendt  det  i  flere  Aar;   men  i  særlig  Grad  ved  Lej- 

ligheder  som  nu,  naar  saa  elskelige  Smaabørn  som  de  bort- 
dragne havde  været  til  Huse  et  Par  Dage. 

Hvilken  Fryd  havde  det  ikke  været  for  dem  at  s:4  Bør- 
nenes Glæde  ved  deres  Leg,  deres  straalende  Ansigter  over 
Julegaverne  og  deres  Deltagelse  omkring  Juletræet,  der  nu 
stod  inde  i  en  anden  Stue  —  lige  saa  ene  og  forladt  som 
dem  selv.  Ja,  de  Børn,  vilde  blive  savnet.  Al  deres  Færd  i 
stort  og  smaat  vilde  føles  som  Savn  i  deres  daglige  Liv. 

Der  paa  Skrivebordet  laa  et  Stykke  Papir,  hvorpaa  Dren- 
gen havde  prøvet  at  tegne  Onkelens  Heste,  der  stod  i  Bæk- 
ke ude  i  Stalden.  Og  der  under  Sybordet  laa  et  Tøjstykke, 
som  den  lille  Pige  havde  broderet  paa  og  derefter  omdan- 
net til  et  Stykke  Dukketøj  —  Ting,  som  jo  var  overset  ved 
Afrejsen;  men.  det  gjorde,  som  dvælede  der  endnu  i  Stuer- 
ne en  Indflydelse  af  de  smaa,  hvis  Hænder  havde  omfam- 
let Genstandene. 

Naa,  ganske  vist,  det  var  jo  i  Juletiden  —  denne  sa^re 
Juletid,  hvor  man  næsten  uden  at  vide  deraf,  føler  mere 
for  sin  Næste  end  ved  Aarets  øvrige  Tider  —  s  a  ad  an  mere 
retsindig  indstillet.  Men  var  det  ikke  saaledes,  man  altid 
skulde  være?  Jo,  selvfølgelig  var  det  det.  Og  altsaa,  nu 
skulde  deres  længe  paatænkte  Plan  bringes  i  Udførelse. 
Beslutningen  var  taget.  Kort  efter  Nytaar  vilde  de  tage  et 
Barn  til  sig  som  deres  eget  —  ja,  altsaa  foreløbig  paa  Prø- 
ve, som  vor  Mor  havde  foreslaaet  —  saa  skulde  deres  Savn 
af  Børn  i  Hjemmet  være  Slut. 

Og  saaledes  skete  det.  Man  var  ikke  naaet  mere  end  et 
Par  Uger  ind  i  det  nye  Aar,  før  en  vakker,  blaaøjet  Gut 
holdt  sit  Indtog  i  det  Berg'ske  Hjem.  Og  alt  stod  i  Glæ- 
dens og  Forventningens  Tegn. 

Og  Tiden  gled. 

»Svend  skal  nok  blive  en  rigtig  Landmand.  Han  er  væl- 
dig interesseret  i  alle  Arbejders  Udførelse,  og  han  kender 
allerede  de  forskellige  Dyr  samt  deres  Maade  at  udtrykke 
sig  paa.  Og  se  kun !  Han  er  ikke  bange  for  at  tage  fat  paa 
selv  det  nedrigske  Arbejde.  Ha,  ha!«  Aage  Berg  lo,  idet  han 
med  sand  Fadergla^de  med  den  lille  ved  Ha  and  en  præsen- 
terede sig  ved  Døren  til  Vaskehuset,  hvor  netop  Kvinderne 
var  beskæftiget. 

Deres  Tilstedekomst  vakte  just  ikke  allermest  Begej- 
string, thi  den  rastløse  og  foretagsomme  Svend  havde  vår- 
ret i  alt  for  intim  Berøring  med  den  fristende  Mødding, 
som  man  just  var  i  Lag  med  at  fjerne. 

De  undgik  selvfølgelig  ikke  de  forventede  Skænd  for  de- 
res Uagtsomhed  og  Færd  paa  et  saa  utilladeligt  Sted. 

»Aa,  hvad,  Solen  og  den  friske  Vind  leger  ogsaa  der  om- 
me, sammen  med  adskillige  af  Svends  gode  Venner,  Duer, 

Høns,  Smaagrise  og  meget  andet.  Og  det  Snavs  er  ikke 
værst,  som  kan  vaskes  af,«  var  Bergs  humørfyldte  Svar. 
»Ja,  Far  skal  nok  lige  straks  komme  og  tage  dig  med  ud  at 
se  til  Kalvene,«  vedblev  han  henvendt  til  Drengen,  der  kun 
ugerne  vilde  undva^re  sin  Ledsagers  Haand  for  at  faa  Sko 
og  Tøj  renset. 

»Ja,  du  gaar  jo  nok  og  forvænner  ham  alt  for  meget, 
den  Dreng,«  lod  Fru  Nanna  høre,  mens  et  lille  Smil  spil- 
lede om  hendes  Mund. 

Sommeren,  den  hastende  men  dejlige  Sommer,  der  gy- 
der Lys  og  Fornyelsens  Livskraft  til  den  skønne  Jord,  var 
svunden.  Lykkeligt  det  Barn  —  ja,  Voksen  med  —  der  frit 
og  i  ubegrænset  Maal  kan  indsuge  denne  Kraft  mellem  de 
grønne  Vange. 

Svend  var  blandt  de  lykkelige;  og  han  voksede  sund  og 
stærk,  var  rigtig  en  Kærne  dreng.  Og  Lykken  var  gensidig 
—  der  var  saamænd  ingen,  der  tamkte  eller  nogen  Tid 
havde  skænket  den  berammede  Prøvetid  nogen  Tanke. 

Saaledes  gik  Tiden.  Den  følgende  Vinter  var  næsten  og- 
saa  til  Ende. 

Saa  var  det  en  Dag,  at  Svend  og  hans  Forældre  sad 
alene  inde  i  Stuen.  Svend  havde  fundet  paa  en  Leg,  hvor- 
ved han  lavede  Støj,  alt  for  megen  Støj  og  Halløj,  og  det 
var  ikke  saa  lige  en  Sag  for  ham  at  holde  op,  da  der  blev 
tysset  paa  ham.  Saa  udbryder  hans  Moder:  »Det  er  vist 
bedst,  vi  kommer  af  med  den  Dreng,  han  er  alt  for  fuld 
af  Spilopper,  han  er  slet  ikke  til  at  have.  Vi  vil  af  med 
ham.« 

Drengen  hørte  dette  og  forstod  det  ogsaa.  Og  som  Ord 
udtalt  kan  afstedkomme  meget  —  ja,  uberegnelig  meget, 
baade  godt  og  ondt,  saaledes  havde  Stedmoderens  Ord,  som 
hun  næppe  selv  lagde  videre  Vægt  paa,  den  største  Virk- 
ning paa  Svend.  Hans  Leg  ophørte  med  det  samme,  og 
hans  Øjne  fyldtes  med  Taarer. 

»Nej,  Mor!  Nej!«  udbrød  han  hulkende,  vendte  sig  der- 
paa  om  mod  Stedfaderen,  krøb  op  paa  hans  Knæ,  saa  ham 
op  i  Ansigtet  og  sagde:  »Jeg  holder  saa  meget  af  dig  — 
ogsaa  af  Mor  —  du  vil  da  ikke  af  med  mig;  du  vil  da  være 
min  Far  al  Tid,  vil  du  ikke?« 

Det  kunde  Berg  selvfølgelig  ikke  staa  for.  Han  tog  Dren- 
gen ind  til  sig  og  sagde:  »Jo,  min  Dreng,  jo,  jeg  vil  altid 
være  din  Far  —  lige  som  du  jo  altid  vil  være  vor  gode 
Dreng,  ikke?« 

»Jo.« 

Og  Svend  vilde  saa  gerne  kysse  Far  og  Mor.  Og  Idyllen 
fortsatte.  — 

Men  Ting  er  saa  ubestandig  i  denne  Tilværelse;  Lykke 

og  Modgang,  Sorger  og  Glæde  skifter:  man  lever  del  for- 
krænkelige Liv. 

Ikke  lang  Tid  efter  det  forefaldne  blev  Aage  Bergs  Hu- 
stru alvorlig  syg,  og  inden  længe  var  han  Enkemand. 

Det  var  ikke  alene  et  stort  Tab  og  Savn  for  Manden, 
der  havde  mistet  en  god  og  elsket  Hustru,  for  Svend  var 
det  ogsaa  slemt,  han  sørgede  meget  over  Mor,  der  var  gaaet 
bort. 

Nu  gjaldt  det  om  for  Aage  Berg  at  finde  en  Husbestyrer- 
inde, der  kunde  udfylde  Hustruens  Plads  saa  godt  som 
muligt. 

Der  var  mange  Ansøgere  til  den  ledige  Plads,  og  Berg's 
Valg  faldt  endelig  paa  en  Pige  ved  Navn  Ellen.  Hun  havde 
ikke  alene  gode  Beviser  at  fremlægge  for  en  værdifuld 
Uddannelse,  men  tillige  et  godt  Skudsmaal  for  huslig  Dyg- 
tighed, og  hendes  behagelige  Væsen  vidnede  om  en  udviklet 
Intelligens. 

Efterhaanden  som  Tiden  skred  frem,  stod  det  mere  og 
mere  klart  for  Berg,  at  han  havde  truffet  et  godt  Valg  i 
Ellen  som  Husbestyrerinde.  Hun  var  ikke  alene  dygtig  og 
omsorgsfuld  som  saadan,  men  hun  var  ogsaa  en  heldig 
Stedfortræder  for  Svends  Adoptivmoder,  hvad  Berg  satte 
megen  Pris  paa.  Hvor  var  det  allerkærest  at  erfare  hendes 
Omhu  for  Drengen,  det  klædte  hende,  og  der  var  sandelig 
intet  i  Vejen  med  Oprigtigheden  deri. 

Men  til  visse  Tider  syntes  han  at  se  et  fjernt  eller  læng- 
selsfuldt Udtryk  i  hendes  Blikke,  som  Regel,  naar  han 
fandt  dem  alene,  hende  og  Drengen,  i  hinandens  Selskab. 
Det  kunde  jo  antyde  et  og  andet,  tænkte  Berg  ved  saa- 
danne  Stunder;  hvad  havde  ikke  hans  Hustru  og  han  selv 
saadan  drømt  og  set  hen  til,  da  de  var  ene  —  Bergs  Sym- 
pati gik  heller  ikke  i  dette  Punkt  forbi  den  tækkelige 
Ellen. 

Saaledes  naaede  man  ind  under  Julen. 

Enhver  A årstid  har  sin  egen  Charme,  Efteraar  og  Vin- 
ter har  deres.  Og  er  man  i  Dagen  Løb  blevet  mættet  af  den 
vældige  Natur  derude,  søger  man  ind  til  Hjemmets  Arne, 
hvor  der  er  godt  at  være,  hvor  man  hygger  sig  ved  Læs- 
ning og  Samtale,  mens  Aftentimerne  rinder. 

Saaledes  var  det  Tilfældet  hos  Aage  Bergs. 

Saa  oprandt  Juleaften.  Alt  var  saa  stille,  inde  som  ude, 
under  en,  matglinsende  Stjernehimmel,  der  kun  svagt  op- 
lyste den  hvilende  Jord. 

Inde  hos  Aage  Bergs  havde  man  spist  den  sædvanlige  Ret, 
som  Skik  var  Juleaften:  Risengrød,  Flæsk  og  Rødkaal, 
hvorefter  man  havde  sunget  de  gamle  hyggelige  Julesal- 
mer, som  Ellen  akkompagnerede  ved  Orglet,  ligesom  Hus- 

Inderen  læste  højt  for  den  forsamlede  Husstand.  Og  behø- 
ves der  overhovedet  mere  for  at  vække  i  os  den  evigt  tilba- 
gevendende Sinds  følelse,  som  vi  kalder  Julestemning  —  i 
ikke  ringe  Grad  er  den  allerede  fremlokket  under  de  travle 
Forberedelser,  som  gaar  forud  for  Højtiden. 

Efter  at  den  underholdende  Del  af  Aftenen  var  Slut,  gik 
Gaardens  Folk  hver  til  sit,  og  Svend  slumrede  i  sin  Seng. 

»Du  ser  saa  tankefuld  ud,  synes  jeg,  sagde  Berg  i  en 
henkastet  Tone  og  saa  hen  paa  Ellen,  der  havde  sat  sig  i 
en  Sofa,  selv  sad  han  og  bladede  i  Svends  nye  Billedbog, 
der  laa  fremme. 

»Naa,  gør  jeg  det?« 

»Ja  —  det  synes  jeg  forresten,  du  gør  sommetider;  men 
det  betyder  maaske  ikke  noget.« 

»Aa,  jeg  kom  bare  saadan  til  at  tamke  paa  et  og  andet; 
det  var  ellers  ikke  noget.  —  Naa,  men  jeg  tror  forresten, 
jeg  gaar  til  Bo  nu,«  føjede  hun  afbrydende  til  og  rejste  sig. 

Hun  prøvede  tappert  paa  ikke  at  lade  sit  bevægede  Sind 
til  Syne. 

Men  Berg  standsede  hende. 

»Ellen,  tøv  lidt!  Lad  os  tale  lidt  sammen,  maaske  kan 
det  hjælpe.  Vi  er  til  for  at  hjælpe  hinanden.  Og  ingen  vil 
hellere  hjælpe  dig  end  jeg,  det  forsikrer  jeg  dig.« 

Han  formaaede  hende  til  igen  at  sætte  sig. 

»Tak.  Men  der  er  saamænd  intet  at  hjælpe  mig  med,« 
svarede  hun.  »Det  var  bare  saadan  nogle  Minder  eller  maa- 
ske Stemning,  der  et  Øjeblik  løb  af  med  mig.  Men  det  be- 
tyder altsaa  ingen  Ting  —  ikke  Spor.  —  Maa  jeg  saa  gaa?« 
sluttede  hun  med  et  lille  Smil  og  vilde  rejse  sig. 

»Tøv  endnu  lidt,  bad  han.  —  »Jeg  har  ogsaa  i  nogen  Tid 
tænkt  paa  et  og  andet.  Blandt  andet  dette,  at  —  ja,  du 
faar  undskylde  mig,  at  jeg  nu  siger  det,  jeg  vilde  dog  en- 
gang komme  frem  med  det  alligevel.  —  Svend,  min  Adop- 
tivsøn, kunde  ikke  faa  nogen  bedre  Mor  end  netop  dig; 
det  er  jeg  forvisset  om.  Saa  dersom  du  kunde  tænke  dig 
at  — « 

»Jamen,  Svend!«  udbrød  Ellen,  mens  hendes  Aasyn  ud- 
trykte en  levende  Spænding  og  Overraskelse.  —  »Er  Svend 
da  ikke  din  egen  Søn.  —  Hvem  er  han  da?  Hvorfra  er  han 
kommen?« 

Ellens  usædvanlige  Iver  efter  Oplysningen  om  Svend 
bragte  i  nogen  Grad  Berg  til  at  studse. 

»Min  Hustru  og  jeg,«  forklarede  han,  »var  barnløse.  Og 
da  vi  savnede  Børn  og  havde  Betingelser  for  at  kunne  gøre 
et  Barn  eller  flere  lykkelige,  besluttede  vi  os  til  at  adop- 
tere en  forældreløs  Dreng  fra  et  Børnehjem.  Vi  erfarede 
blandt  andet,  at  hans  Far,  kort  før  deres  berammede  Bryl- 

lup,  fandt  Døden  ved  et  Ulykkestilfælde,  og  at  Moderen, 
der  forøvrigt  var  af  god  Familie,  foreløbig  anbragte  Barnet 
paa  Børnehjemmet,  vistnok  for  at  uddanne  sig  med  et  Er- 
hverv for  Øje.  Senere  gav  hun  dog  Afkald  paa  Barnet.« 

»jFra  hvilket  Børnehjem  fik  I  Svend?«  lød  det  tonløst 
fra  Ellen. 

Berg  nævnede  Hjemmets  Navn  derinde  i  Byen. 

»Hvad  var  hans  Navn,  før  I  fik  ham?«  lød  det  atter  spør- 
gende fra  Ellen. 

»Hans  Navn  var  Svend  Lykke,  og  det  hedder  han  ogsaa 
endnu,  kun  med  Berg  som  Efternavn  naturligvis,  hvad  vi 
fandt  passede  helt  godt  sammen.« 

Blodet  var  veget  fra  Ellens  Kinder.  Men  før  Berg  erfa- 
rede videre  om  Grunden  dertil,  havde  Ellen  rejst  sig,  idet 
hun  med  Inderlighed  i  Stemmen  udbrød:  »Svend!  Svend! 
Min  egen,  kære,  lille  Drenge!«  hvermed  hun  forsvandt  ind 
i  Soveværelset,  hvor  Svend  sov. 

Her  bøjede  hun  sig  ned  over  Drengen,  idet  hun  ufravendt 
lod  Blikket  hvile  paa  ham,  som  om  hun  gensaa  ham  efter 
lang,  lang  Tids  Forløb,  alt  imens  hun  idelig  kyssede  hans 
friske  Barnekinder  og  hviskende,  stille  Ord  aandede  fra 
hendes  Læber. 

Aage  Berg  var  standset  i  Døren  til  Soveværelset,  hvorfra 
han  var  Vidne  til  det,  der  gik  for  sig. 

»Ja  - —  jeg  skylder  jo  en  Forklaring  for  min  underlige 
Adfærd«  —  begyndte  Ellen  med  usikkert  Mæle,  da  hun 
rejste  sig  fra  Drengens  Leje  og  saa  Berg  nærme  sig  —  »for 
underligt  - —  mere  end  underligt,  det  er  det;  det  er  det  alt- 
sammen. Men  det  er  sandt.  Jeg  er  hans  Moder,  der  har 
bragt  ham  til  Verden.  At  jeg  maaske  turde  være  uværdig 
til  igen  at  faa  ham  at  se,  er  en  anden  Sag;  jeg,  der  frasag- 
de mig  min  Moderret,  paa  Grund  af  den  tyngende  Pligt, 
som  derved  hvilede  paa  mig.  —  Ja,  det  maa  vel  ogsaa  un- 
dre dig,  at  jeg  kunde  gøre  det.  Men  senere  - —  aa,  senere 
fortrød  jeg  det  saa  bitterligt.  Dog,  jeg  skal  ikke  forsøge 
noget  Forsvar.  Men  døm  mig  blot  ikke  for  haardt,  for 
hvad  jeg  har  gjort  og  ikke  gjort;  thi  i  mime  Handlinger  — 
da  jeg  stod  ene  —  har  jeg  dog  tilsigtet  at  gøre  det  bedste, 
jeg  formaaede,  under  de  Vilkaar,  jeg  havde.  —  Ja,  han, 
der  er  lille  Svends  Far,  druknede  ved  en  Sejlsportsulykke, 
ganske  faa  Dage  før  vort  Bryllup  skulde  have  fundet  Sted. 
—  Vor  Letsind  —  det,  som  førte  mig  ud  i  Vanskeligheder- 
ne —  vilde  sandsynligst  være  forblevet  upaaagtet,  om  alt 
var  gaaet  efter  Bestemmelsen  —  at  vi  var  bleven  gift;  men 
maaske  skulde  det  ikke  saadan  være.  Og  deri  ligger  en 
Lære,  denne,  at  det  betaler  sig  hundredfold  at  leve,  som 
man  bør  og  give  Agt  paa  de  gamles  Raad,  det  Raad  og 

Bud,  der  har  sin  Oprindelse  ved  Livets  Rod.  Det  kom  jeg 
til   at  sande.« 

De  havde  taget  Plads  paa  hver  sin  Tahuret  ud  for  Svends 
Seng. 

»Hm  !  -  -  Hvor  underligt  Livets  Tilskikkelse  kan  forme 
sig,«  mælede  Berg  tankefuld.  »Ja,  jeg  synes  saa  godt  at 
kunne  forstaa  de  Omstændigheder,  du  har  omtalt,  og  de 
Indtryk,  der  nu  maa  gøre  sig  gældende  hos  dig  ved  den 
stedfundne  Opklaring. 

»Jeg  er  dyb  -  -  usigelig  taknemlig  for  den  Opklaring,  og 
for  det  Hjem,  som  Svend  har  faaet,«  indskød  Ellen. 

Aah,  ja.  —  Og  jeg  giver  dig  ogsaa  Ret  med  Hensyn  til 
de  Betragtninger,  du  ytrede  før,«  fortsatte  Berg.  »Men  naar 
du  >nu  har  talt  om  din  Uværdighed  osv.,  saa  ved  du  ogsaa, 
at  alt  kan  vendes  til  det  bedste  for  den,  der  er  ærlig  i  sin 
Tragten  efter  det,  som  er  Ret  og  godt.  For  mig  er  vor  Op- 
dagelse ogsaa  en  Overraskelse,  endskønt  der  til  Tider  har 
været  en  Anelse  fremme  hos  mig,  om  hvad  der  nu  har  vist 
sig  som  Virkelighed.  —  Men  forøvrigt,  du  afbrød  mig  for 
lidt  siden,  da  vi  sad  inde  i  Stuen,«  vedblev  Berg,  idet  han 
slog  Talen  om.  »Jeg  var  i  Færd  med  at  ville  spørge  dig  om 
noget.  Det  angik  om  for  mig  at  faa  en  Mor  til  Svend.  — 
Vil  du,  der  nu  har  fundet  din  Søn,  som  du  gav  Afkald  paa, 
igen  tage  ham  til  dig  og  være  hans  Mor  —  han  rigtige  Mor. 
—  Ja,  det  kan  jo  kun  lade  sig  gøre  ved,  at  du  tager  mig 
ogsaa,«  føjede  han  smilende  til,  da  Ellen  med  Glædestaa- 
rer  i  Øjnene  tog  hans  fremrakte  Haand. 

»,Aa,  jeg  tager  jer  jo  saa  gerne,  saa  germe  —  og  er  saa 
lykkelig,«  hviskede  hun.  »Hvilken  Lykke  for  mig,  at  jeg 
fulgte  Indskydelsen  at  opgive  min  tidligere  Stilling  for  at 
blive  Husbestyrerinde  her  —  hovedsagelig  for  en  lille 
Drengs  Skyld  —  for  det  var  det.  Jeg  tror,  det  var  Inspira- 
tion fra  en  højere  Styrelse.« 

»Det  tror  jeg  med,«  bifaldt  Aage  Berg.  »Vi  vil  kalde 
det  Styrelsens  Veje..  —  Hvilken  dejlig  Indledning  denne 
Aften  er  til  vor  Jul,  den  vi  lige  har  sunget  om.« 

»Ja,  i  Sandhed,«  genmælede  Ellen.  »Men  medens  jeg 
bortvendt  fra  I  andre  sad  og  spillede  Melodien,  hvor  det 
hedder:  »Dans,  lille  Barn  paa  Moders  Skød,«  osv.,  da  kun- 
de jeg,  med  Tanken  henvendt  paa  mit  eget  Barn,  ikke  hol- 
de Taarerne  tilbage  længere.  Og  det  var  samme  Tanke,  der 
tyngede  mig,  da  du  saa  mig  sidde  derinde  i  Sofaen  med 
Anfægtelse.  At  jeg  nu  ikke  mere  skal  føle  saadanne  An- 
fægtelser, men  altid  skal  have  dem  omkring  mig,  som  jeg 
har  kær,  det  synes  mig  i  Øjeblikket  næsten  eventyrligt.  Og 
aldrig  er  jeg  gaaet  Juletid  i  Møde  med  større  Lykke  og 
glædefyldt  Sind  end  som  denne.« 

»Din  Lykke,  Ellen,  er  ogsaa  min  Lykke!«  sluttede  Aage 
Berg  og  san  skiftevis  paa  sin  Søn  og  tilkommende  Hustru. 


£jlæd  dig 

<if  Sinar  S\rielsen. 


Cjlæd  dig,  ja  glæd  dig  du  PKenneskehær, 
syng  højt  med  jublende  Stemme,  — 
Snglenes  ^Budskab  fra  ^Faderen  kær 
er  bragt  os  fra  SHimlen  derhjemme. 

Snglenes  ^Budskab  om  Ø"ryd  og  Øred, 
det  vi  i  ffulen  fornemme, 
er  som  et  ^Mønster  paa  det  som  vi  ved 
skal  komme,  om  vi  vil  det  fremme. 

^usindaarsriget  vi  vente  nu  snart, 
SKrige  og  &iad  skal  forsvinde, 
^Himlen  har  talet  saa  tydeligt,  klart, 
har  sagt  os  at  føden  er  inde. 

føden  er  inde,  ja  føden  er  nær 
hvor  vi  ham  vente,  den  ^Blide, 
komme  han  vil  med  en  jublende  Diær, 
befriende  dem,  som  nu  lide. 

Øa  vil  vi  juble  for  ham,  som  blev  født, 
ham  som  med  fjulen  vi  hylde, 
£iv  han  jo  bragte  til  det  som  var  dødt. 
vor  Ørelse  vi  ved  vi  ham  skylde. 

£læd  dig,  ja  glæd  dig  du  SMenne skehær, 
glæd  dig  til  føden,  der  kommer, 
fjulen  for  dig  nu  har  doblet  sit  ^Værd, 
et  'Budskab  den  bringer  om  Sommer. 


lak 

Vinderne  af  Julekonkurrencen. 

Som  bekendt  udskrev 
-■■■vé&ÉÉÉtéL ■  ,, Stjernen"  en  Julekonkur- 

rence, der  skulde  fasts/aa, 
hi/em  af  Bladets  Læsere 
skrev  den  bedste  Fortælling 
og  det  kønneste  Digt. 

Resultatet  foreligger  nu, 
og  blandt  de  indsendte  Ma- 
nuskripter  var  Dommerko- 
miteen enige  om  at  tildele 
J.  C.  Al.  Carlsen.         Præmierne  som  følger: 

Fortællingen : 

1.  Præmie:  J.  C.  M.   Carlsen,  Silkeborg. 

2.  Præmie:  Elna  Andersen,  København. 
Digtet: 

1.  Præmie:  Einar  Nielsen,  Esbjerg. 

2.  ,,  Jens  Peter  Johansen,  Bording  St. 
Vi  takker  for  den  store   Tilslutning,  som  viste 

Interessen  blandt  Kirkens  Medlemmer.  Vi  ønsker 
Vinderne  hjertelig  til  Lykke  og  siger  Tak  til  alle 
de  øvrige  Deltagere  for  deres  Indsats. 

Der  var  mange  gode  og  smukke  Manuskripter, 
men  desværre  var  Præmiernes  Antal  jo  begræn- 
sede, 

Vi  haaber.  at  denne  Julekonkurrence  vil  blive 
en  aarfig  tilbagevendende  Begivenhed  efter  den 
Sukces,  som  det  første  Flår  bragte. 

I  Aar  var  det  altsaa  Provinsen,  som  gjorde 
Indhug  paa  Præmierne,  idet  de  3  gik  til  hen- 
holdsvis, Silkeborg,  Esbjerg  og  Bording,  medens 
Søster  Elna  Andersen  var  ene  om  at  repræsen- 
tere København. 

De  to  1.  præmierede  Indlæg  findes  i  dette 
Nummer  af  „Stjernen".  Desværre  har  det  ikke 
været  os  muligt  at  skaffe  et  Billede  af  Broder 
Einar  Nielsen,  Esbjerg. 

Idet  vi  ønsker  alle  en  glædelig  Jul,  takker  vi 
enhver  endnu  engang  for  de  indsendte  Manu- 
skripter. Red. 

Betydningsfuld  Meddelelse. 


»Kan  Ungdomsforeningen  skaffe  Stjernen  nye  Abonnen- 
ter? spurgte  Præsident  Garff  os  for  kort  Tid  siden.  Vi  sva- 
rede naturligvis  Ja.  Missionen  stillede  Midler  til  Raadig- 
hed  til  eventuelle  Præmier,  og  en  Plan  til  Opgavens  Løs- 
ning blev  udarbejdet. 

Arbejdet  tilrettelægges  paa  Baggrund  af  en  Konkurren- 
ce, som  kun  gælder  for  Medlemmer  af  Ungdomsforeningen 
(saa  hvis  De  ønsker  at  deltage  og  ikke  er  Medlem,  maa  De 
se  at  blive  det).  Der  er  udsat  25  Kroner  for  det  Medlem  i 
Den  danske  Mission,  der  personlig  skaffer  det  største  An- 
tal Abonnenter  inden  1.  Februar  1939.  For  at  være  med 
her  maa  man  skaffe  mindst  15  Abonnenter. 

Der  er  endvidere  udsat  et  Beløb  til  Indkøb  af  en  Række 
ikke  ubetydelige  Ekstrapræmier  for  dem,  der  kommer  nær- 
mest den  bedste  Præstation. 

Til  Ungdomsforeningerne  er  der  udsat  et  Beløb  paa  50 
Kroner  til  den  Forening,  der  inden  1.  Februar  1939  skaffer 
det  største  Antal  Abonnenter.  For  at  være  med  i  denne 
Konkurrence,  maa  vedkommende  Ungdomsforening  skaffe 
mindst  50  Abonnenter.  For  at  de  smaa  Grene  ogsaa  kan 
have  Chancer,  er  der  endvidere  udsat  en  Præmie  til  den 
Ungdomsforening,  der  i  Forhold  til  sin  Størrelse  skaffer 
flest  Abonnenter. 

Hver  Ungdomsforening  har  faaet  et  Forholdstal  som 
følger: 

København   75. 

Aarhus  60. 

Aalborg   50. 

Esbjerg  40. 

Randers  30. 

Odense  25. 

Silkeborg   25. 

Den,  der  vinder  Præmien  her,  faar  udbetalt  1  Krone  for 
hver  Abonnent  over  Forholdstallet.  Eksempel:  Esbjerg 
skaffer  60  Abonnenter  og  overskrider  herved  sit  Forholds- 
tal med  50  pCt.,  det  tilsvarende  Præmiebeløb:  20  Kroner. 
Aarhus  skaffer  80  Abonnenter  og  overskrider  sit  Forholds- 
tal med  33  pCt.,  det  tilsvarende  Præmiebeløb:  20  Kroner. 
Aalborg  skaffer  74  Abonnenter,  og  overskrider  herved  sit 
Forholdstal  med  48  pCt.,  det  tilsvarende  Præmiebeløb:  24 
Kroner.  Resultat:  Esbjerg  har  forholdsvis  udført  den  bed- 
ste Præstation  (50  pCt.  Overskridelse  af  Forholdstallet)  og 
vinder  herved  20  Kroner.  NB.  Ingen  Ungdomsforening  kan 


387 

vinde  begge  Præmier  paa  een  Gang.  Skulde  det  Tilfælde 
indtræffe,  at  en  Forening  baade  har  det  største  Abonne- 
mentstal  og  den  største  Forholdsprocent,  vil  kun  den  stør- 
ste Præmie  blive  udbetalt  til  denne  Ungdomsforening,  og 
den  mærmeste  Konkurrent  vil  saa  nyde  godt  af  2.  Præmien. 

Hos  Deres  Ungdomsforening  faar  De  et  Hefte  med  Blan- 
ketter for  Abonnementsbegæring  og  Kvittering  samt  den 
fornødne  Vejledning.  —  Resten  overlader  vi  til  Dem  selv 
—  kun  skal  det  nævnes,  at  et  Abonnement  først  er  gyl- 
digt, naar  Abonnementsbegæring  er  udfyldt  af  den  fremti- 
dige iAbonnent,  at  Abonnementsbeløbet  Kr.  5,00  for  et  Aar, 
er  betalt,  og  Kvittering  udstedt  herfor. 

Kære  Læser,  De  har  her  en  Lejlighed  til  at  gøre  en  Ind- 
sats for  Kirken,  som  ingen  anden  end  netop  De  kan  gøre. 
De  har  Venner  og  Bekendte,  som  kun  gennem  Dem  har 
Lejlighed  til  al  træde  i  Forbindelse  med  vort  Samfund, 
fortæl  dem  om  de  interessante  Principper,  vi  forkynder, 
og  forklar  hvilken  glimrende  Anledning  de  har  til  at  un- 
dersøge Kirkens  Arbejde  paa  en  fri  og  uafhængig  Maade 
ved  at  abonnere  paa  Stjernen. 

Da  Deres  Bekendte  maaske  kunde  lide  at  vide  lidt  om 
den  internationale  Ungdomsforening,  hvis  danske  Afdeling, 
De  tilhører,  kan  vi  oplyse,  at  Stjernen  fremtidig  hver  Maa- 
ned  vil  have  en  Afdeling  med  Ungdomsforeningens  Stof. 

Yderligere  Opfordring  er  sikkert  overflødig,  vi  er  over- 
bevist om,  at  De  gaar  til  Sagen  med  Iver  og  Energi.  Slaget 
kan  og  skal  vindes,  og  De  kan  være  forvisset  om,  at  De 
ikke  vil  komme  til  at  mangle  Vejledning  og  Støtte. 

Med  venlig  Hilsen    fra   Hovedbestyrelsen. 

Edmund  Kaiser. 


Fra  Missionsmarken. 


fflnkomst 

Følgende  Ældster  er  ankommet  til  Den  danske  Mission  for  at 
virke  som  Missionærer: 

Rheim  Magleby  Jones,  Salt  Lake  City,  Utah. 

Don  Verle  Breinholt,  Salt  Lake  City,  Utah. 

George  Max  Larson,  Spanish  Fork,  Utah. 

H.  John  Madsen,  Mount  Pleasant,  Utah. 

Vern  Harmon  Jensen,  Manassa,  Colorado. 

J.  Marcel]  Pitcher,  Cornish,  Utah. 

Andrew  Benjamin  Shumway,  Treasureton,  Idaho. 

Vi  byder  dem  velkommen  og  nedbeder  Herrens  Velsignelse 
over  dem  i  deres  Arbejde. 

^Forflyttelser. 


■Ældstenve  aFalmage  &L  Thompson   &g  Le  Rue  E.  Thurston   er 

blevet  forflyttet   fra;  København   til   henholdsvis   Odense   og   A;d- 
bot-i* 


afløsninger. 


Ældsterne  Leland  C.  Hansen,  Clark  W,  Nielsen,  Ralph  C.  Ber- 
thelsen og  Joseph  Hyrum  Petersen  blev  den  21.  November  hæ- 
derligt afløst  fra  deres  Missionsvirksomhed. 


SYy  Qistriktspræsident. 


Ældste  Robert  Karl  Sørensen  er  blevet  indsat  som  Præsident 
over  Københavns  Distrikt.  Vi  nedbeder  Herrens  Velsignelse  over 
Broder  Sørensen  i  hans  nye,  ansvarsfulde  Kald. 

ffulegudstjeneste  i  ^København. 

Juleaften  afholder  Ungdomsforeningen  en  Festgudstjeneste  Kl. 
10,30 — 17.30.  Der  vil  blive  udført  et  udmærket  Program,  der 
vil  kunne  glæde  alle. 

Derfor  velkommen  Kl.  10,30   (4i). 

HERNING:  Den  2.  Oktober  1938  blev  Minna  Margith  Overgaard 
døbt  af  Ældste  Nephi  Christensen,  og  den  23.  Oktober  døbtes 
Egon  Overgaard  af  Ældste  Roger  P.  Monsen.  --  Vi  byder  disse 
nye  Søskende  velkommen  i  Kirken. 

KOBENHAVN: 

Søster  Bertha  Simonsen  blev  begravet  fra  Kirken  Onsdag  den 
30.  November  1938.  Søster  Simonsen  døde  pludseligt.  Den  store 
Sal  var  smukt  pyntet,  og  talrige  Søskende  og  Venner  var  mødt 
for  at  sige  vor  kære  Søster  det  sidste  Farvel.  Vi  føler  med  de 
efterladte  i  deres  Sorg  og  beder,  at  Herren  vil  velsigne  dem. 

AALBORG: 

Mandag  den  31.  Oktober  1938  mistede  Aalborg  Gren  et  af  sine 
gode,  trofaste  Medlemmer,  idet  Ældste  Jens  Peter  Jensen  afgik 
ved  Døden  paa  Kommunehospitalet.  —  Broder  Jensen  havde 
været  Medlem  af  Kirken  i  mange  Aar  og  altid  været  trofast  i 
Udførelsen  af  sine  Pligter  og  var  altid  villig  til  at  gøre  sin  Ind- 
sats for  Herrens  Sag.  Han  døde  i  Haabet  om  en  herlig  Opstan- 
delse. 

Vi  udtrykker  vor  dybeste  Medfølelse  med  de  efterladte  i  deres 
Sorg  over  at  have  miste  en  god  Mand  og  kærlig  Fader. 


